ZAPISNIK

20. sjednice Vijeća Mjesnog odbora „Kralj Zvonimir“
održane u ponedjeljak, 30.01.2023. u prostorijama Mjesnog odbora, Ulica kralja Zvonimira 48 s početkom u 18,00 sati

Prisutni članovi Vijeća Mjesnog odbora „Kralj Zvonimir“: Sven Gale, Marija Mihaljević Nadramija, Marija Krnić, Neven Saks, Jakša Baždar, Tomislav Jurkić i Vesna Henigman
Predsjednica Marija Krnić konstatira da je na sjednici prisutno 7 članova Vijeća, čime su stečeni uvjeti za raspravu i pravovaljano odlučivanje. 
Zapisnik 19. sjednice daje se na raspravu te se jednoglasno prihvaća. 
U nastavku Marija Krnić pita ima li tko nadopunu Dnevnog reda. Tomislav Jurkić dobio je elektroničkom poštom zamolbu koja će se na prijedlog predsjednice razmatrati pod 4. točkom Dnevnog reda. Članovi Vijeća jednoglasno donose sljedeći:

DNEVNI RED:

1. [bookmark: _Hlk129084151][bookmark: _Hlk125622684]Nacrt prijedloga Odluke o davanju u zakup i na drugo korištenje površina javne namjene, mišljenje, daje se
2. [bookmark: _Hlk129084352]Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se
3. Prometni problemi u ulicama: Širolina, Lepušićeva, Ulica kneza Ljudevita Posavskog
4. Pitanja i prijedlozi


Ad 1. Nacrt prijedloga Odluke o davanju u zakup i na drugo korištenje površina javne namjene, mišljenje, daje se

Tomislav Jurkić napominje da u Odluci nema Mjesnog odbora „Kralj Zvonimir“.
Marija Krnić daje na glasanje Nacrt prijedloga Odluke za koju glasaju: Marija Krnić, Marija Mihaljević Nadramija, Neven Saks, Jakša Baždar i Vesna Henigman, a suzdržani su Tomislav Jurkić i Sven Gale.
Vijeće većinom glasova donosi sljedeći:                        

ZAKLJUČAK
o Nacrtu prijedloga Odluke o davanju u zakup i na drugo korištenje površina javne namjene


1. Vijeće Mjesnog odbora „Kralj Zvonimir“ daje pozitivno mišljenje o Nacrtu prijedloga Odluke o davanju u zakup i na drugo korištenje površina javne namjene.

2. Ovaj zaključak se dostavlja Vijeću Gradske četvrti Donji grad na daljnje postupanje.


Ad 2. Nacrt prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina, mišljenje, daje se

Marija Krnić daje na glasanje Nacrt prijedloga Odluke za koju glasaju: Marija Krnić, Marija Mihaljević Nadramija, Neven Saks, Jakša Baždar, Sven Gale i Vesna Henigman a suzdržan je Tomislav Jurkić.
Vijeće većinom glasova donosi sljedeći:

ZAKLJUČAK
o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskog izgledu pokretnih naprava i privremenih građevina


1. Vijeće Mjesnog odbora „Kralj Zvonimir“ daje pozitivno mišljenje o Nacrtu prijedloga Odluke o izmjenama i dopunama Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

2. Ovaj zaključak se dostavlja Vijeću Gradske četvrti Donji grad na daljnje postupanje.





Ad 3. Prometni problemi u ulicama: Širolina, Lepušićeva, Posavskog 
Mjesnom odboru upućena je Predstavka skupine građana Mjesnog odbora „Petar Krešimir IV.“ i Mjesnog odbora „Kralj Zvonimir“. Temu nepropisnog parkiranja te ugroženosti stanara i pješaka već smo raspravili u lipnju ali obzirom da je prošlo dosta vremena od tada Marija Krnić predlaže da potpisnicu Predstavke gđu. Ines Trohu koja je istu potpisala u ime stanara Mjesnog odbora „Kralj Zvonimir“ pozovemo na neku od sljedećih sjednica ili da im ponudimo neki drugi termin za sastanak koji njima odgovara. 
Marija Krnić također je razgovarala s predsjednicom Upravnog vijeća poliklinike SUVAG koje je također upoznato s ovom problematikom. Oni bi također htjeli čuti što im mi možemo predložiti kao rješenje. S obzirom na to da se veliki dio predstavke odnosi na zelenu površinu koja je data na korištenje Poliklinici Helena obavijestila je članove Vijeća da je Vijeće Gradske četvrti Donji Grad dalo negativno mišljenje o zahtjevu za produljenje Ugovora o zakupu dijela nerazvrstane ceste, tog dijela nerazvrstane ceste. Riječ je o tome da čestica u naravi obuhvaća zelenu površinu koja je u katastru označena kao park, a u katastru zelenila vidljivo je da je djelomično uređena kao travnjak te da na njoj postoji uređena živica.
Nakon sastanka sa svim zainteresiranim stranama, Vijeće Mjesnog odbora dat će svoje mišljenje. 
Ostaje nam problem SUVAG-a, to je ustanova s velikim potrebama i velikom cirkulacijom korisnika pa sam htjela čuti od vas imate li kakav prijedlog.
Tomislav Jurkić smatra da se s oduzimanjem prava korištenja zelene površine ne treba čekati godina dana. 
Marija Krnić zatražiti će od Vijeća Gradske četvrti argumentirani odgovor zbog čega godina dana.
Tomislav Jurkić postavlja pitanje zbog čega smo tek sada dobili Predstavku građana koja je zaprimljena trećeg lipnja prošle godine. Da smo tada raspravljali o istoj predstavci bi do kraja godine dobili rješenje da istu površinu više ne mogu nastaviti koristiti. Ponavlja da kao član Vijeća ne može raditi u uvjetima kada ne dobiva materijale pravovremeno. 
Krnić kaže da je Vijeće Gradske četvrti pravovremeno dalo odgovor, neovisno o očitavanju Mjesnog odbora. Navodi kako upit i produljenje nije ni stiglo na Mjesni odbor nego na Vijeće Gradske četvrti.  
Marija Krnić moli članove Vijeća da kažu svoje prijedloge oko inicijative građana ako ih imaju. Što mi kao Mjesni odbor možemo predložiti i na koji način podržati građane.
Marija Krnić predlaže da ovu temu ostavimo za slijedeće sjednice kada dobijemo potpunu informaciju i argumentaciju Vijeća Gradske četvrti na koji način i kada će korisniku biti ukinuto pravo korištenja dodijeljene mu površine.

Ad 4. Pitanja i prijedlozi
Tomislav Jurkić dobio je putem elektroničke pošte zamolbu stanara za postavljanje stupića u Ljudevita Posavskog 38. Automobili se nepropisni parkiraju pa djeca moraju silaziti na ulicu kada idu u školu.
Neven Saks i Marija Krnić u načelu su protiv stupića i smatraju da bi se trebalo pronaći drugo rješenje.
Tomislav Jurkić  smatra da bi se zahtjev stanara trebao uputiti Gradskom ured za obnovu, izgradnju, prostorno uređenje, graditeljstvo, komunalne poslove i promet, Sektor za promet te da oni predlože rješenje prema pravilima struke.
Vijeće jednoglasno donosi 
Z A K L J U Č A K

o prihvaćanju zahtjeva stanara Ulice Ljudevita Posavskog 38 o postavljanju prometnog znaka zabrane parkiranja

        1. Vijeće Mjesnog odbora „Kralj Zvonimir“ traži od nadležnih ureda postavljanje prometnog znaka zabrane parkiranja i prijedlog drugih mjera za koje oni procijene da bi se trebale provesti u cilju zaštite prometne sigurnosti građana.

  2.  Ovaj zaključak se dostavlja Vijeću Gradske četvrti Donji grad na daljnje postupanje.


[bookmark: _heading=h.gjdgxs]Sjednica je završila u 18:40 sati.
Zapisnik vodila Vesna Henigman 

KLASA: 024-08/23-003/259 
URBROJ: 251-13-111/003-23-2
Zagreb, 30. siječnja 2023.

                                                                                           Predsjednica
Vijeća Mjesnog odbora
„Kralj Zvonimir“

[bookmark: _GoBack]Marija Krnić, v.r.

